سید محمد رضا:

ہم اور ہماری پارٹی وطن عزیز میں جمہوریت کی مضبوطی کیلئے کوشاں ہیں

بلوچستان اسمبلی کے رکن کا کہنا تھا کہ ہم اپنے نو منتخب صوبائی سیکرٹری جنرل علامہ برکت علی بلوچ کیساتھ بھرپور تعاون کرکے انکے ہاتھ مضبوط کرینگے۔ آخر میں تمام ممبران نے انہیں مبارکباد پیش کرتے ہوئے انکی کامیابی اور ملک و قوم کی سلامتی کیلئے دعا کی۔

خبر کا کوڈ: ۴۲۵۹۶۴

تاریخ: ۲۸ فروردين ۲۰۱۷ - ۱۰:۴۳

رسا نیوز ایجنسی کی رپورٹ کے مطابق، مجلس وحدت مسلمین کے رکن شوریٰ عالی ایم پی اے آغا رضا نے صوبائی آرگنائزر کے عہدے سے مستعفی ہو کر جمہوری اصولوں کے عین مطابق تمام تر اختیارات نو منتخب صوبائی سیکرٹری جنرل علامہ برکت علی بلوچ کے حوالے کر دیئے ہیں۔

اس موقع پر خطاب کرتے ہوئے ان کا کہنا تھا کہ ہم اور ہماری پارٹی جمہوری اصولوں کے پابند ہیں، ہمارا پارٹی دستور اسلامی جمہوریہ پاکستان کے آئین و دستور کی روشنی میں مرتب کیا گیا ہے، جس طرح ہماری پارٹی میں جمہوریت قائم ہے، اسی طرح ہم وطن عزیز میں بھی جمہوریت کی مضبوطی کے لئے کوشاں ہیں، آمریت ہر سطح پر نقصان کا باعث ہے، جمہوری اداروں کی مضبوطی، اختیارات اور عوام کے منتخب نمائندوں کے احترام ہی میں جمہوریت کی بقا ہے، لہذا ہم اپنے نو منتخب صوبائی سیکرٹری جنرل علامہ برکت علی بلوچ کیساتھ بھرپور تعاون کرکے ان کے ہاتھ مضبوط کریں گے۔

آخر میں تمام ممبران نے انہیں مبارکباد پیش کرتے ہوئے انکی کامیابی اور ملک و قوم کی سلامتی کے لئے دعا کی۔ /۹۸۸/ ن۹۴۰